
COMUNICAT DE PRESĂ
2 Septembrie 2014


 Evoluția Proiectului 4M Market Coupling

Proiectul de cuplare prin preț a piețelor pentru ziua următoare, 4M Market Coupling (4M MC), continuă cu succes dezvoltarea sa intensă. Finalizarea fazei de implementare și rezultatele primelor teste interne ale tuturor sistemelor IT au permis recent începerea testelor comune Burse-OTS-uri. În acest context, partenerii de proiect din 4M MC sunt încântați să confirme angajamentul lor de a lansa proiectul pe 11 noiembrie 2014.
În vederea pregătirii participanților la piață pentru lansarea 4M MC sunt programate să se desfășoare workshop-uri coordonate la nivel national, în conformitate cu activitățile planificate ale proiectului. 
Părțile implicate în proiectul 4M MC vor prezenta în cadrul workshop-urilor modul de organizare a piețelor integrate și toate informațiile necesare în procesul de tranzacționare (de ex. procesele zilnice, modificările preconizate ale regulilor pieței, descrierea decuplării, procedurile de ultimă instanță) precum și modificările care au loc la nivel national. Informații detaliate referitoare la testele cu participanții la piață, programate pentru jumătatea lunii octombrie 2014, vor fi aduse la cunoștința participanților cu suficient timp în avans, la nivel national, de către părțile implicate. Aceste teste sunt menite a asigura participanților o mai bună înțelegere a tuturor proceselor aferente 4M MC anterior lansării, precum și pentru a prezenta acestora procedurile 4M MC și modificările intervenite la nivelul interfețelor și funcțiilor.  
Workshop-urile se desfășoară pe 16 septembrie la Budapesta, 24 septembrie la Bratislava și 25 septembrie la Praga și București. Participanții la piață vor primi invitația de participare la începutul lunii septembrie.
Procesul de cuplare a pietelor va putea fi realizat cu succes în condițiile finalizării tuturor testelor, a aranjamentelor contractuale și a aprobării finale a cadrului de reglementare. 
-încheiere-


Informații de fond:

HUPX 
Ca parte a procesului de liberalizare a sectorului energetic maghiar, piața organizată de energie electrică a fost lansată în iulie 2010 ca filială a MAVIR ZRt (Operatorul de Transport și de Sistem din Ungaria). De atunci, HUPX și-a clădit reputația de platformă absolut necesară pentru tranzacționarea energiei la nivel național. Dezvoltarea continuă a pieței pentru ziua următoare a HUPX a crescut interesul față de tranzacționarea organizată a energiei electrice în Ungaria, interes reflectat de creșterea semnificativă a numărului de participanți înregistrați. HUPX oferă, de asemenea, oportunități de tranzacționare futures cu livrare fizică. În plus față de decontarea tranzacțiilor încheiate pe bursa, tranzacțiile OTC pot fi, de asemenea, înregistrate. Această piață oferă contracte săptămânale, lunare, trimestriale și anuale în funcție de nevoile participanților la piață. În afara dedicării efortului in vederea operării unei piețe solide, HUPX Ltd. este preocupat în mod constant de îmbunătațirea nivelului de servicii oferit membrilor săi.
Beneficiile aduse de HUPX:
· Contribuie la creșterea lichidității pieței prin furnizarea unui serviciu eficient, la un nivel calitativ ridicat
· Transparentizează prețurile pentru toți participanții la piața de energie electrică
· Asigură preluarea schimbărilor înregistrate pe piețele internaționale de energie electrică prin dezvoltarea permanenta
· Operează o platformă de tranzacționare conectată la și compatibilă cu piețele internationale
Pentru mai multe informații consultați www.hupx.hu.

MAVIR 
MAVIR Magyar Villamosenergia-ipari Átviteli Rendszerirányító Zártkörűen Működő Részvénytársaság [MAVIR, Operatorul Independent de Transport din Ungaria, MAVIR ZRt.] este o organizaţie tânără cu o îndelungată tradiţie şi experienţă vastă. Tradiţia, experienţa şi tinereţea nu sunt contradictorii în acest caz: înainte de înfiinţarea MAVIR, Centrul Dispecerului Naţional îndeplinea încă din noiembrie 1949 sarcinile tehnice ale operării sistemului. Prin înfiinţarea operatorului integrat de transport şi sistem (OTS) la 1 ianuarie 2006 operatorul sistemului de transport a incorporat Direcţia de Operare a Reţelei de la Compania Naţională de Transport Energetic şi Direcţia pentru Reţeaua de Transport de la Companiile energetice din Ungaria srl. O echipă de experţi cu înaltă calificare, care îşi iubesc profesia şi o desfăşoară la înalt nivel s-a alăturat societăţii MAVIR ZRt, ceea ce înseamnă mai mult decât fostul centru de dispecer: astăzi, sarcinile MAVIR ZRt sunt următoarele:
· Asigurarea funcţionării fiabile, eficiente şi sigure a Sistemului energetic ungar inclusiv a rezervei necesare de capacităţi de producere şi transport;
· Supervizarea şi sporirea activelor din sistemul de transport; realizarea de lucrări de retehnologizare, întreţinere şi dezvoltare necesare pentru o furnizare adecvată şi fiabilă;
· Asigurarea funcţionării fără probleme şi a extinderii pieţei de electricitate, precum şi accesul utilizatorilor sistemului în condiţii egale;
· Prelucrarea datelor privind furnizarea energiei electrice primite de la participanţi;
· Informarea participanţilor la piaţă pentru a preveni încheierea unor contracte lipsite de fezabilitate;
· Armonizarea funcţionării sistemului energetic ungar cu sistemele vecine;
· Coordonarea colaborărilor internaţionale;
· Pregătirea strategiei de dezvoltare a reţelei şi avansarea de propuneri pentru dezvoltarea sectorului de producere;
Pe baza certificării inclusă în Decizia Oficiului de reglementare in domeniul energiei din Ungaria din 13 martie 2012, MAVIR funcţionează în conformitate cu modelul ITO (Operator Independent de Transport); astfel, MAVIR este proprietarul şi operatorul reţelei de transport în cadrul unei companii integrate de energie electrică. 
Pentru mai multe informaţii consultaţi www.mavir.hu.

MEKH (HEA)
Autoritatea de reglementare în domeniul energiei și utilităților publice din Ungaria este un organism administrativ public, autonom, aflat sub controlul Parlamentului ungar. Sarcinile Autorității sunt precizate în Legea HEA precum şi în Legile energiei electrice, termoficării, furnizării gazelor naturale, serviciilor publice de alimentare cu apă si a regimului deșeurilor.
În ceea ce priveşte extinderea proiectului de cuplare a piețelor CZ-SK-HU (5M MC), conform prevederilor acestor legi, responsabilităţile principale ale Autorității sunt următoarele:
· Emite şi modifică licenţa pentru operarea sistemului de transport (MAVIR) și pentru administrarea pieței organizate (HUPX),
· Aprobă condiţiile generale ale pieţei de energie electrică (Codul comercial elaborat de MAVIR, Regulile de piaţă ale HUPX), precum şi codurile de conduită în afaceri ale deţinătorilor de licenţă,
· Aprobă aranjamentele internationale relevante referitoare la cuplarea pieței,
· Determină sfera informațiilor publice,
· Investighează reclamațiile formulate de clienți.
Pentru mai multe informații consultați www.mekh.hu

OTE, a.s.
OTE, a.s., operatorul pieţei de energie electrică şi gaze din Republica Cehă, (OTE) este o companie pe acţiuni înfiinţată în anul 2001. OTE furnizează servicii complete participanţilor la piaţa de energie electrică şi gaze din Republica Cehă. OTE a început să organizeze tranzacţii pe piaţa de energie electrică pentru ziua următoare din anul 2002 precum şi pe piaţa intra-zilnică şi pe cea dedicată blocurilor de energie electrică în anii care au urmat. OTE este operatorul pieţei de gaze din 2010, incluzând operarea pieţei de gaze pentru ziua următoare şi a pieţei intra-zilnice de gaze naturale. Prelucrarea și schimbul continuu de date necesar în vederea determinării şi decontării dezechilibrelor între volumele contractate și cele realizate de energie electrică şi gaze se numără între serviciile oferite de OTE participanţilor de pe piaţa cehă de energie electrică şi gaze, precum şi procedurile administrative asociate cu schimbarea furnizorului. De asemenea, OTE administrează Registrul naţional al emisiilor de gaze cu efect de seră. OTE este deţinătorul licenţei pentru activităţile de operator de piaţă, care include activităţile de pe piaţa de energie electrică şi gaze din Republica Cehă.
Pentru mai multe informații consultați www.ote-cr.cz.

ČEPS, a.s.
ČEPS, societate pe acțiuni, este unicul operator al sistemului de transport și de sistem din Republica Cehă, deţinând în aces sens o licenţă emisă de Oficiul de Reglementare în domeniul Energiei în conformitate cu Legea energiei. Compania este responsabilă pentru întreţinerea şi retehnologizarea a 41 de staţii cu 71 de transformatoare ce permit furnizarea energiei electrice din sistemul de transport în reţeaua de distribuţie, precum şi linii de 400 kV, cu o lungime totală de 3510 km şi linii de 220 kV, cu o lungime totală de 1910 km. ČEPS este membru în organizaţiile europene de profil. Compania este responsabilă cu menţinerea echilibrului dintre producție și consum în timp real (servicii de sistem) precum şi cu administrarea schimburilor transfrontaliere, inclusiv a tranzitelor. ČEPS a fost implicat în procesul de creare a pieţelor liberalizate de energie electrică atât din Republica Cehă cât şi în Europa.
Pentru mai multe informații consultați www.ceps.cz.

ERÚ
Oficiul de Reglementare în domeniul energiei (‘ERÚ’) a fost înfiinţat la 1 ianuarie 2001 prin Legea 458/2000 din 28 noiembrie 2000 privind condiţiile de afaceri şi administrarea în industriile energetice (‚Legea energiei’), după cum a fost modificată, ca autoritate administrativă de reglementare în sectorul energetic din Republica Cehă. ERÚ este responsabil în principal pentru sprijinirea concurenţei pe piaţa de energoe, susţinerea utilizării energiei di resurse regenerabile şi protecţia intereselor consumatorului în domeniul industriilor energetice în cadrul cărora nu este posibilă concurenţa. 
Pentru mai multe informații consultați www.eru.cz.
OKTE, a.s.
OKTE, a.s. este Organizatorul pieţei pentru ziua următoare pe termen scurt din Republica Slovacă. OKTE a.s. a fost înregistrat ca entitate juridică independentă pe 11 august 2010. Activitatea principală a companiei este reglementată iar anumite tipuri de servicii furnizate fac obiectul prețurilor reglementate de către Oficiul pentru Reglementarea Industriilor de Transport. Organizarea pieţei zilnice pe termen scurt funcţionează conform Ordinului de funcţionare al OKTE. Piaţa zilnică organizată pe termen scurt permite participanţilor la piaţă să ofere sau să solicite energie electrică pentru a spori posibilitatea de a avea o poziţie comercială echilibrată anterior injecției/extracției de energie electrică în timp real, reducând în acest fel șansele de apariție a diferenţelor între valoarea planificată şi cea efectiv realizată. Alte responsabilități ale OKTE sunt decontarea dezechilibrelor, colectarea, gestionarea și furnizarea datelor măsurate și facturarea centralizată a tarifelor de operare a sistemului și a altor activități care fac obiectul decontării în Republica Slovacă. OKTE este și deținator al licenței pentru activitățile de operator de piață.
Pentru mai multe informații consultați www.okte.sk.

Slovenská elektrizačná prenosová sústava, a. s.
De la 21 ianuarie 2002 compania Slovenská elektrizačná prenosová sústava sa operează sistemul de transport din Republica Slovacă în calitate de entitate juridică independentă. Misiunea companiei constă în operarea fiabilă a sistemului de transport asigurând controlul dispecerizării sistemului, întreţinerea, retehnologizarea şi dezvoltarea sistemului astfel încât să se asigure o furnizare sustenabilă şi în condiții de calitate a energiei electrice către toţi utilizatorii sistemului de transport, precum şi funcţionarea sa în paralel cu sistemele de transport de ajustare. În acelaşi timp este esenţial ca societatea să adere la principiile de transparenţă şi nediscriminare pentru accesul la reţea cu impact minim asupra mediului înconjurător. De asemenea este esenţial să respecte cerinţele prevăzute în legislaţia naţională şi în cea europeană, hotărârile autorităţii naţionale de reglementare, regulile pertinente de funcţionare precum şi colaborarea internaţională în cadrul reţelei de energie electrică interconectată sincron a UE.
Pentru mai multe informații consultați www.sepsas.sk.

URSO
Oficiul de reglementare pentru industriile furnizând servicii de interes economic general este o autoritate administrativa de stat instituită în 2001. Oficiul îndeplinește funcția de organism de reglementare împreună cu Comitetul de reglementare, în sectoarele energiei electrice, gazelor, energiei termice si resurselor hidro. Obiectivul este acela de a crea și sprijini un mediu concurențial, de a proteja atât consumatorii cât și interesele titularilor de licență pentru a obține rate interne de rentabilitate rezonabile și pentru a asigura o aprovizionare fiabila, economica și în condiții de calitate a bunurilor și serviciilor din sectoarele reglementate.
Pentru mai multe informații consultați www.urso.gov.

OPCOM SA
Operatorul Pieţei de Energie Electrică și de Gaze Naturale din România “OPCOM” SA a fost înfiinţat în anul 2000 ca o companie pe acţiuni filială a Companiei Naţionale de Transport al Energiei Electrice Transelectrica SA. Responsabilităţile derivă din rolul său de organizator şi administrator al pieţelor centralizate de energie electrică şi de operator de decontare pe piaţa angro de energie electrică conform reglementărilor aplicabile ale ANRE şi condiţiilor din licenţele numerele 407 și 1798. Activităţile principale realizate de OPCOM SA: tranzacţionarea energiei electrice pe piaţa pentru ziua următoare (PZU) şi pe piaţa intra-zilnică; tranzacţionarea pe piaţa centralizată a contractelor bilaterale (PCCB and PCCB-CN); tranzacţionarea certificatelor de mediu pe piaţa certificatelor verzi precum şi pe platforma de tranzacţionare a certificatelor de emisii de gaze cu efect de seră; decontarea tranzacţiilor încheiate pe PZU, piaţa intra-zilnică şi piaţa centralizată a certificatelor verzi; stabilirea obligaţiilor de plată / drepturilor de încasare pentru Piaţa de Echilibrare şi a dezechilibrelor cantitative şi valorice ale Părţilor Responsabile cu Echilibrarea; supravegherea pieţei şi raportarea către ANRE; furnizarea informaţiilor relevante către participanţii la piaţă, mass-media şi publicului larg. OPCOM SA a fost licențiat pentru desfășurarea activității de administrare a piețelor centralizate în sectorul gazelor naturale. 
Pentru mai multe informații consultați www.opcom.ro.
Transelectrica SA
Transelectrica a fost înfiinţată prin Ordonanţa guvernamentală nr. 627 din 31 iulie 2000 ca urmare a descentralizării Companiei Naţionale de Electricitate CONEL.
Transelectrica este operatorul român de transport şi de sistem (OTS) care are un rol principal pe piaţa de energie electrică din România.
Compania gestionează şi operează sistemul de transport al energiei electrice şi asigură schimburile de energie electrică între ţările central şi est europene în calitate de membru ENTSO-E (Reţeaua europeană a OTS pentru energie electrică).
Transelectrica este responsabilă cu transportul energiei electrice, operarea sistemului şi a pieţei, dezvoltarea infrastructurii de reţea şi de piaţă asigurând securitatea SEN. De asemenea funcţionează ca legătura principală între furnizarea şi cererea de energie electrică, corelând permanent producerea cu consumul de energie, acționând ca operator al pieței de echilibrare.
Din 29 august 2006 Transelectrica este listată la Bursa de Valori Bucureşti. 
Misiune: Transelectrica asigură funcţionarea fiabilă şi sigură a SEN la standarde de calitate, asigurînd totodată operarea reţelei naţionale de transport al electricităţii în condiţii transparente, nediscriminatorii şi egale faţă de toţi participanţii la piaţă.
Pentru mai multe informații consultați www.transelectrica.ro.


ANRE
Autoritatea Naţională de Reglementare în domenul Energiei a fost înfiinţată în anul 1999. Este organizată ca autoritate administrativă autonomă cu personalitate juridică şi patrimoniu propriu aflată sub controlul Parlamentului, integral auto-finanţată şi independentă în procesul decizional, organizare şi funcţionare. ANRE emite, aprobă şi monitorizează implementarea cadrului naţional de reglementare obligatoriu necesar funcţionării corespunzătoare a sectoarelor şi pieţelor de energie electrică, energie termică şi gaze
[bookmark: _GoBack]naturale în ceea ce priveşte eficienţa, concurenţa, transparenţa şi protecţia consumatorilor. Responsabilităţile şi competenţele ANRE sunt prevăzute în Legea energiei electrice şi gazelor naturale nr. 123/2012. 
Pentru mai multe informații consultați www.anre.ro.

